text:
¡¡¡ NON TE QUEDES SENSE !!!
dimarts, 30 de desembre de 2014
dimarts, 23 de desembre de 2014
dilluns, 22 de desembre de 2014
¡¡¡ SUPERGOLEJADA DE LIDER !!!
U.E. Bossòst 10 – A.S. Villeneuve Lecussan 1
Supergolejada de líder en darrèr partit d’ enguan. Molta superioridad aranesa des d´un començament : en ua des prumères accions, Luis damb un shut colocat mercaue eth 1-0. Eth 2-
0 ac mercaue Paba damb un shut
ras. Eth 3-0, mercaue Ivan damb un shut des der àrea petita. Eth 4-0, venguec per un clar penalty
en ua dura entrada deth defensa Dupuy a Ignasi laguens der àrea que
transformaue Felipe. Aguesta jogada suposèc era expulsion deth defensa francés
e era herida d’Ignasi que non poguec tornar a jogar. En 5-0, Paba profitaue ua
pilota que le daue eth portèr francés entà mercar a pòrta ueda. Eth 6-0 ère mercat
per Àlex en un bon lançament de fauta que tocaue eth garròt e entraue laguens
dera porteria francesa. Damb eth 6-0 s’arribaue ath descans.
Ena dusaua mietat, eth Villeneuve Lecussan anaue a mercar eth gol der aunor en un penalty fiulat per arbitre que transformaue Martinez: ère eth 6-1. En 7-1 Luis s’auançaue ath defensa francés e lheuaue era pilota ena gessuda deth portèr. Eth 8-
1
ac marcaue Kike damb un shut laguens der àrea petita. Eth
9-1, Santi damb un shut damb era sua
cama quèrra laguens der àrea. Eth darrèr gol, eth 10- 1 ac mercaue Javi dempús de
transformar un penalty que le auien hèt ada eth madeish.
Aguesta victòria contundent mos plaçe en prumèr lòc dera classificacion.
Era classificacion ei: U.E. Bossòst 31, Ent. Bla.Ca.La 30, Cardeilhac
29, F.C.
Mabroc 28, Labarthe de Rivière 21.
Eth plòplèu partit jogam en Peguilham dimenge 11 de gèr deth 2015 tàs 15 :00 contra er equip der Ent. BoulognePeguilhan 3.
U.E. Bossòst: Marcos, Abraham, Chapo, Àlex, Felipe, Iván, David, Soufi, Luis, Ruben e Ignasi. Remplaçants: Santi, Kike, Javi .
Tarjetes auriòles : Chapo, Marcos, David.
Trainer: Xavi.
A.S. Villeneuve Lecussan : Perez, Mallet, Chabassiere, Courtois, Dupuy, Verdier, Bize, Mandin, Martinez, Delhom, Lacroix. Remplaçants : Nogues, Desbrueres, Fontan.
Tarjetes auriòles : Desbrueres.
Tarjeta vermelha : Dupuy.
Trainer : Louge Alain.
Gols : 1-0 Luis (
5’), 2-0 Paba ( 10’), 3-0 Ivan ( 20’), 4-0 Felipe (p.35’), 5-0
Paba ( 40’),
6-0 Àlex ( 45’),
6-1 Martinez (p. 70’),
7-1 Luis ( 75’),
8-1 Kike ( 80’),
9-1 Santi ( 85’),
10-1 Javi (p.90’).
Arbitre: Magne Bertrand.
Publicat per U.E.B. a 10:38 Cap comentari:
dilluns, 15 de desembre de 2014
Prumèra derròta en campionat
F.C. Mabroc 2 – U.E. Bossòst 1
Partit fòrça disputat eth que se joguèc aguest darrèr dissabte en Boussens contra er equip deth Mabroc. Enes dues parts çò de madeish damb ua gessuda en camp mès fòrta pera part deth Mabroc. Er equip francés auec dues ocasions enes prumèrs dètz menutes mès es sòns shuts gesseren desviadi entà dehòra. Ena prumèra arribada en àrea francesa, Ivan auec ua molt bona ocasion mès eth sòn shut siguec desviat per portèr francés. Ara mieja ora de jòc en ua jogada individuau d’Ignasi, dempús de driblar ara defensa francesa, deishaue era pilota as pès de Kike que tot solet mercaue eth 0-
1 a pòrta ueda. As 5 menutes
igualaue eth mercador eth Mabroc dempús d’un clar penalty dera defensa aranesa
que s’encargaue de shutar Pioka entà mercar eth 1-1, resultat damb eth que
s’arribaue ath descans.
Ena dusaua mietat eth Mabroc anaue a mercar eth 2-1 enes prumèrs menutes quan Rives sense que le molestèsse arrès shutaue des de dehòra der àrea e mercaue un polit gol. Auérem ua molt bona ocasion quan Miguel tot solet dauant de Dos Santos non poguec superà-le e desviaue era pilota. Auérem ua fauta indirecta laguens der àrea que non saberem trèir profit dera ocasion. En darrèr quart d’ora deth partit patirem: prumèr, era herida de Felipe e dempús, era expulsion de Miguel. Açò hec qu’eth Mabroc auesse milhors ocasions entà sentenciar eth partit, mès uns viatges pera defensa e eth portèr aranés e uns autes viatges pera manca de punteria, eth resultat non se botjarie a despiet der esfòrç der equip aranés que forçèc fautes e cornèrs sense arténher era igualada.
Ath finau, derròta pera minima dauant er equip que milhor sensacions mos a deishat. Possiblement non portàuem eth milhor equip, mès cau díder que a despiet des circunstàncies er equip lutèc enquiara darrèra menuta.
Era classificacion ( mos faute un partit a nosati ) ei: Ent. Bla.Ca.La 30, Cardeilhac
29,
F.C. Mabroc 28, U.E. Bossòst 27. Serà important era
victòria en partit que mos manque entà recuperar eth liderat, causa que non
serà bric fácil en tot veir coma eth nòste rivau a empatat damb eth Cardeihac, actuaments
dusau classificat.
Eth plòplèu partit jogam en Bossòst dissabte 20 de deseme tàs 19 :00 contra er equip deth Villeneuve Lecussan.
F.C. Mabroc : Dos Santos, Querre, Eychenne, Casimir, Coutanceau, Pioka, Duvivier, Bresteau, Soudais, Hritane, Dominguez. Remplaçants : Rives, Nadal, Angenard.
Tarjetes auriòles : Dos Santos, Casimir, Rives
Trainer : Tetard Guy.
U.E. Bossòst: Yago, Abraham, Chapo, Àlex, Felipe, Iván, David, Soufi, Kike, Ignasi e Salva. Remplaçants: Marc, Miquel e Miguel .
Tarjetes auriòles : Chapo, Àlex, Kike, Salva.
Tarjeta vermelha : Miguel
Trainer: Xavi.
Gols : 0-1 Kike (
30’),
1-1 Pioka (p. 35’),
2-1 Rives ( 50’).
Arbitre: Venant Maxime.
Publicat per U.E.B. a 10:53 Cap comentari:
diumenge, 7 de desembre de 2014
Partit suspenut
Er arbitre considerèc qu'eth terren de joc iauie massa aigua entà poder jogar eth partit.
Entrenaments aguesta semana: deluns e dijaus.
Eth plòplèu partit jogam en Martres Tolosane dissabte 13 de deseme tàs 20 :00 contra er equip deth Mabroc
Entrenaments aguesta semana: deluns e dijaus.
Eth plòplèu partit jogam en Martres Tolosane dissabte 13 de deseme tàs 20 :00 contra er equip deth Mabroc
Publicat per U.E.B. a 11:07 Cap comentari:
dilluns, 1 de desembre de 2014
Non podem guanhar tostemp
Dempús de sies partits guanhats ara seguida en campionat, en partit deth passat dissabte en Miramont contra er equip locau, artenherem un empat. Eth partit començèc fòrça mau entà nosati pr’amor que as 2 menutes, en un cornèr directe, eth Miramont mercaue eth 1-0. Non sigueren bric fàcil aguesti prumères menutes entath equip aranés. Ena menuta 25 en ua jogada individuau Ignasi anaue a mercar eth 1-1. Dempús d’un lançament de corner Felipe remataue de cap e era pilota dempús de tocar un defensa s’anaue a calar laguens dera porteria francesa. Ère eth 1-2. En un shut de Moha eth portèr francés desviaue era pilota entath cornèr. Damb eth 1-2 s’arribaue ath descans.
Ena dusaua mietat concert de fiulèc der àrbitre que mos penalizèc damb fòrça fautes. Eth Miramont en cada cornèr e fauta, metie eth perilh laguens der àrea aranesa. Era jogada decisiua deth partit se produie a manca de 20 menutes quan Paba driblaue ath portèr (darrèr jogador) e siguec derribat per aguest a 30 mètres dera porteria quan marxaue entà mercar eth clar gol; er arbitre fiulèc era fauta mès sonque ensenhèc era tarjeta auriòla quan ère clarament ua vermelha. A manca de 8 menutes, eth Miramont anaue a arténher eth gol der empat en ua fauta ( coma non) ena qu´era pilota passaue peth miei dera barrèra aranesa e se calaue laguens dera porteria. Ère eth 2-2. Enes darrères menutes auérem un parelh d’ ocasions enes botes de Paba e Ignasi mès non podérem arténher cap gol.
Ath finau, empat a 2 e repartirment de punts. Açò mos a de servir entà veir que tot non va a èster planèr; ath delà, enes partits de dehòra de casa es equips luten ath màxim. Cau díder qu’er arbitratge siguec fòrça dolent entà nosati.
Auérem sort e eth nòste perseguidor, eth Cardeilhac, tanben empataue eth sòn partit. Es beneficiaris dera jornada sigueren Ent.Bla.Ca.La. e Mabroc.
Era classificacion ei: U.E. Bossòst 26, Cardeilhac 23, Ent. Bla.Ca.La. e Mabroc 22, Labarthe de Riviere 18, Villeneuve Lecussan 17.
Eth plòplèu partit jogam en Bossòst dissabte 6 de deseme tàs 20 :00 contra er equip deth Villeneuve Lecussan.
U.S. Miramont : Vit, Essaoui, Senges, Bonora, Campo, Jimenez, Martinez, Fethi, Monserie, Ribeiro, Gomez. Remplaçants : Navas, Daffos.
Tarjetes auriòles : Vit
Trainer : Monserie Jeremy.
U.E. Bossòst: Yago, Miquel, Chapo, Àlex, Felipe, Ignasi, Santi, Kike, Paba, Moha e Soufi. Remplaçants: David, Salva e Abraham.
Tarjetes auriòles : Paba.
Trainer: Xavi.
Gols : 1-0 Fethi (
2’), 1-1 Ignasi ( 25’), 1-2 Felipe ( 35’), 2-2 Campo ( 82’).
Arbitre: Martres Ludovic.
Publicat per U.E.B. a 10:45 Cap comentari:
Subscriure's a: Missatges (Atom)


c: text/html

text:
11/02/2014
L'invité, lo convidat de Meitat-chen, meitat-pòrc dau diumenc 16 de feurier
Joan-Pau Verdier e Marçau Peironi nos informan que los convidats de l'emission de questa dimenjada seran
Romane, Melkior, Camille, Rémi, Louis e Lucas, escolans en classas d'occitan de 5esma e 4esma au collegi Charles de Gaulle de La Coquilha emb lor professor a l'enchaison de lor jornada « occitan e medias » a Perigüers lo 12 de feurier.
Meitat chen , Meitat pòrc , chasque diumenc a 11 oras 30 sur França Blu Perigòrd!
Veiqui lo ligam vers França Blu Perigòrd

robotstxt: allowed

filter: keep


text:
Diu Negre, qu’ei un endret totaument obèrt dedicat a l’escritura e la lectura de Sciéncia Ficcion, Fantasia, Policièr e Fantastic en lenga occitana e catalana (o autas). Qu’i poderatz léger novèlas, articles, criticas qui pertocaràn aqueths genres, shens autes limites que los impausats per l’imaginacion.
La nosta volontat qu’ei de balhar a l’expression creativa, qué que sii la lenga, ua veirina de mei, shens d’autas pretencions que d’ajudar e d’encoratjar la produccion literari. Tots los tèxtes qui’ns seràn perpausats que seràn corregits (s’ei necessari) e publicats.
Que síitz un autor confirmat o debutant, que’ns podetz transméter los vòstes tèxtes.
Diu Negre qu’ei un projècte, ua aspiracion en la quau, tots qui s’i arreconeishen e pòden participar.


text:
Un article de Wikipèdia, l'enciclopèdia liura.
Sauter à la navigation
Sauter à la recherche
Pels articles omonims, vejatz Ginhac
.
Ginhac (oficialament en francés Gignac) es una comuna occitana de Lengadòc situada dins lo departament d'Erau e la region de Lengadòc-Rosselhon.
Aquesta seccion es voida, pas pro detalhada o incompleta. Vòstra ajuda
es benvenguda !
Aquesta seccion es voida, pas pro detalhada o incompleta. Vòstra ajuda
es benvenguda !
Aquesta seccion es voida, pas pro detalhada o incompleta. Vòstra ajuda
es benvenguda !


text:
Santo-Estello de Sant-Iriès Coungrès dóu Felibrige 2012
Nouminacioun
Prouclamacioun à la Taulejado de la Coupo
Sant-Iriès – 28 de mai 2012
Lou Counsistòri dóu Felibrige, acampa en vilo de Sant-Irièis lou 26 de mai 2012 souto la presidènci dóu Capoulié En Jaque Mouttet,
a elegi felibre majourau
titulàri de la Cigalo de la Remembranço tengudo çai-en-rèire pèr li Majourau Edmound Lefèvre, Frederi Mistral nebout e Andriéu Compan,
lou felibre mantenèire Jan-Louis CASERIO, de Mentan
titulàri de la Cigalo de la Liberta tengudo çai-en-rèire pèr li Majourau Auguste Fourès, Antonin Perbosc, Jùli Cubaynes, Jan Monestier e Pèire Borie-Duclaud,
lou felibre mantenèire Valeri Bigault, d’Eimet
Lou Counsistòri a fa MÈSTRE D’OBRO DÓU FELIBRIGE li felibre e felibresso
Pèr la Mantenènço d’Aquitàni :
Jaumelino Nicot de Coulounieix-Chamiers
Nouvè Rebeyrol de Sant-Medard de Mussidan
Pèr la Mantenènço de Lengadò-Roussihoun :
Francé d’Abrigeon de Paris
Danié Viargues d’Orly
Mantenènço de Limousin :
Marìo-Glaudo Valière de Pèiro-Bufiero
pèr la Mantenènço de Prouvènço :
Miquèu Bellon du Plessis Robinson
Franço Bertrand de la Moto dóu Caire
Jan Bessat de Sant-Martin de Crau
Sèrgi Bonfanti de la Seino
Gui LOQUÈS d’Opio
Lou Counsistòri a tambèn atribuï uno LETRO DE FELICITACIOUN,
lou 26 de nouvèmbre 2011 en Vilo d’Auriha
à la Nacioun Gardiano
lou 26 de mai 2012 en vilo de Sant-Iriès
i mantenèiris e mantenèire :
Pèr la Mantenènço de Prouvènço :
Jaumeto Bataille de Tres
Gerard Baudin de Marsiho
Joël Peyrol de Grignan
Andriéu Pèire Fulconis de Sant-Martin de Castihoun
Luciano Gonella de Grasso
emai à
Couleto Charles de Maiano
l’establimen pèr lis endeca « Terro flourido » d’Avignoun
Jan-Pèire Belmon
Séuvan Chabaud pèr soun oubrage sus Louis Bellaud de la Bellaudière
la Mounedo de Paris pèr l’edicioun d’uno medaio à l’efigìo de Frederi Mistral dins uno couleicioun toucant i regioun de Franço.
e enfin a atribuï uno Letro de Felicitacioun à la Coumuno de Sant-Iriès pèr l’ourganisacioun de la Santo-Estello
Lou Counsèu Generau dóu Felibrige, acampa en vilo de Sant-Iriès lou 28 de mai 2012 souto la presidènci dóu Capoulié En Jaque Mouttet,
a elegi Assessour dóu Felibrige
pèr la Mantenènço d’Aquitàni, lou Majourau Michèu Samouillan
pèr la Mantenènço de Gascougno Naut-Lengadò, lou Majourau Jòrgi Passerat
a elegi Sòci dóu Felibrige
Angeles Ciprès-Palacin
Jan-Danié Bezsonoff
a enfin fa Escolo felibrenco :
Lous Reveilhés de Santo-Fortunado, de la Mantenènço de Limousin


text:
Sauç
Sauç[1],[2],[3] (oficialament en francés Saux) es una comuna occitana d'Agenés (Occitània), administrada pel departament francés d'Òlt e la region administrativa francesa d'Occitània.
Somari
Geografia[modificar | modificar la font]
Istòria[modificar | modificar la font]
- Tornhac o Tronhac. Segon lo siti Cassini, Tornhac foguèt annexada a Sauç, benlèu entre 1795 e 1800. Mas la comuna de Sauç èra dejà oficialament Saux et Tourniac en 1793, çò qu'empachèt pas Tornhac d'èsser recensat a part la meteissa annada [4]. La data exacta de la disparicion de Tornhac coma comuna independenta demòra doncas a precisar.
Administracion[modificar | modificar la font]
Demografia[modificar | modificar la font]
Luòcs e monuments[modificar | modificar la font]
Personalitats ligadas amb la comuna[modificar | modificar la font]
Vejatz tanben[modificar | modificar la font]
Ligams extèrnes[modificar | modificar la font]
Nòtas e referéncias[modificar | modificar la font]
- ↑ Patrici Pojada, Repertòri toponimic de las comunas de la region Miègjorn-Pirenèus, Nouvelles Éditions Loubatières, 2009, ISBN 978-2-86266-573-3
- ↑ Sit Toponimia occitana
- ↑ Top'Òc Diccionari toponimic occitan del Congrès permanent de la lenga occitana.
- ↑ http://cassini.ehess.fr/cassini/fr/html/fiche.php?select_resultat=61437
- ↑ https://www.annuaire-mairie.fr/mairie-saux.html


text:
Ryukyu
Ryukyu (pr. riuquiu, nom japonés: 琉球国 Ryūkyū Kuni; en riuquiuan, 琉球 Ruuchuu) es un país insular d’Asia orientala, entre Japon e Taiwan. La capitala n'es Naha, sus l’illa d’Oquinava.
Longtemps un reialme independent (amb un protectorat lonhtan de China, puèi lo mai fòrt dels feus japonés), foguèt annexat per l’empèri japonés en 1879, e constituís la prefectura d’Oquinava. De 1945 a 1972 foguèt separat de Japon pels ocupants americans, qu’i mantenon encara uèi una fòrta preséncia militària, malgrat las protèstas dels riuquiuans.
Las lengas riuquiuanas son una familha de lengas japonicas (que partejan una origina comuna amb la lenga japonesa) que se parlan encara dins las illas e dins la diaspòra riuquiuana, al Japon e endacòm mai.


text:
Un article de Wikipèdia, l'enciclopèdia liura.
Sauter à la navigation
Sauter à la recherche
Calvi en còrs (Calvi en francés) es una comuna còrsa del nòrd de l'isla de Corsega. Es situada dins lo departament de Nauta Corsega. Es la cinquena comuna mai importanta del país.
Partida eissida de l'article francés
Vista panoramique sus la vila e la baia de Calvi
Tèxte originau de l'article francés
Vue panoramique sur la ville et la baie de Calvi
Partida eissida de l'article francés
Tèxte originau de l'article francés
Modèl:Détail


text:
Thiverny
Thiverny es una comuna francesa, situada dins lo departament d'Oise e la region de Picardia.
Somari
Geografia[modificar | modificar la font]
Généralités Istoric
Luòc hallstattien restaurat pels Romains, destruit a la fin de la Sègle Modèl:S mini-Modèl:Verificacion sègle, reconstruit a l'epòca de Antonin.
- Vestigis préhistoriques e ancian
Abitat de Hallstatt. Santuari sosterranh. Santuari gallo-romain. Talhièr de tailleurs de pèira.
- Arquitectura sagrada
- Eglise Modèl:S mini- (IMH) : vidriera* Modèl:S mini- en representant un avesque.
- Recorses e de produccions
Ancianas carrièras.
- Champignonnières.
- Vida locala
Fèsta patronale : 21/6 o dimenge seguent
Généralités historiques
Site hallstattien restauré par les Romains, détruit à la fin du Sègle Modèl:S mini-Modèl:Verificacion sègle, reconstruit à l'époque d'Antonin.
- Vestiges préhistoriques et antiques
- Habitat de Hallstatt.
- Sanctuaire souterrain.
- Sanctuaire gallo-romain.
- Atelier de tailleurs de pierre.
- Architecture sacrée
- Eglise Modèl:S mini- (IMH) : vitrail* Modèl:S mini- représentant un évêque.
- Ressources et productions
- Anciennes carrières.
- Champignonnières.
- Vie locale
- Fête patronale : 21/6 ou dimanche suivant


text:
vendredi, 08 octobre 2010
lo novèl tramvia de Tolosa via Blanhac de Brugièra (sense passar per l'aeropòrt !) serà inaugurat en musica occitana
lundi, 28 décembre 2009
Mètro de Tolosa : perqué Jeanne d'Arc es Joana d'Arc ?
« Johann Sebastian Bach (1685-1750) Weihnachtsoratorium BWV 248 Kantate I (Excerpts, Part 1) Sibylla Rubens, soprano Elisabeth Kulman, alto Martin Petzold, tenor Andreas Scheibner, baritone München»
Perqué Johann Sebastian Bach es Jean-Sébastien Bach en francés, alara es Joan-Sebastian Bach en occitan !
E Johann en alemand es lo Joan occitan [ Johann es la grafia anciana, dirat dels tèxtes aquitans ], vengut al moment que los Franceses expulsávan los protestants occitans ! Lo Sebastian es mai clar !! S'en cal recordar ... La repression francesa en Occitània es sempre oblidada de l'Istòria del país nòstre.
E Òc, l'occitan es pas una "lenga regionala" tal que los Franceses la vòlon integrar ... o redusir. Çò de regretable es que mantunes occitanistas diches "régionalistes" la vòlon redusir tanben a un etnisme !
Alara a Tolosa, lo mètro dirà - fins ara - Joana d'Arc en occitan e Jeanne d'Arc en francés ! Es ben l'eveniment de 2009, per la lenga occitana ambe la manifestacion de Carcassona.
Lo resson d'aqueste eveniment es grand dins lo public de la region Miègdia-Pirinèus, lo mètro es un luòc de comunicacion de l'identitat occitana, enfin ! Quora los autres transpòrts regionals prendràn lo camin de l'emplec lingüistic de l'occitan, la SNCF zo farà pas soleta... E las entradas de Licèus e Collègis quora seràn baptezadas en lenga occitana ? E las signaleticas de tal ostal d'espòrts, o tal ostal de musicas, o tal ostal de torisme, quora serà present oficialament la lenga occitana, lenga del país nòstre (veire la mapa d'Occitània sobre aqueste blòg).
Es temps de Nadal :
BONAS FÈSTAS
a totes/as de la part de País Nòstre.
Alara perseguissem d'escotar lo "nòstre" Joan-Sebastian Bach !
09:00 Publié dans Débat/Forum | Lien permanent | Commentaires (0) | Tags : mètro, tolosa, occitan | Facebook
mercredi, 23 septembre 2009
Lo CAOC organiza vòstra preséncia a Tolosa lo 26 de setembre
08:55 Publié dans Bons plans | Lien permanent | Commentaires (0) | Tags : catalonha, occitània, tolosa, festenal | Facebook
jeudi, 09 juillet 2009
LGV e Parti Breton
11:00 Publié dans Actualités | Lien permanent | Commentaires (0) | Tags : lgv, occitània, niça, parís, bordèu, tolosa, montpelhièr, turino, milano | Facebook
jeudi, 08 janvier 2009
820 annadas de comuna democratica a Tolosa
Aprèp Marselha, Bordèu, Cáurs, etc... Tolosa a obtengut aprèp una batalha politica fòrta los dreits que França li a panat dinca la dicha revolution de 1789... Mas uèi encara los elegits de las comunas occitanas an pas encara près las libertats ganhadas abans l'arribada de França, per exemple sábon pas integrar la lenga que faguèt lo serment del Comte de Tolosa pels dreits novèls tolsans.
Avètz aquí l'article de la DDM de Tolosa
Caldrà remarcar que l'Institut d'Estudis Occitan es devengut talament famós dins la redaccion de la DDM, que l'Institut d'Estudis Istoric n'es oblidat ! E i a de trabalh per l'IEI, sobretot dins las escòlas de la republica francesa, per ensenhar l'istòria del país, aital benlèu se farà mens escòla de l'Estat e mai escòla del pòble (aquí lo pòble occitan).
Aprèni uèi de la boca d'un istorian african, que mantunes istorians europèus pensan l'istòria a partir dels escriches, e pas dels racontes istorics, de la paraula del pòble. Bon, mas sem pas en Africa, en Occitània, l'Istòria nòstra es considerada coma un raconte istoric, coma una granda afabulacion, un fantasme d'occitanistas, e que la redaccion de la DDM n'es fortament convençuda... donc la DDM es encara manipulada per París. Car en Occitània, avem mantunes escriches de la dominacion francesa e de son organizacion politica.
D'aquesta commemoracion caldrà notar tanben, que malgrat los vòts populars, los elegits d'Occitània son encara manipulats per aquestas premsas localas que lísan las sabatas de las pensadas parisencas, encara ! E donc, an pas integrat realament una pensada politica digna per lor país, pel país nòstre.
08:00 Publié dans Actualités | Lien permanent | Commentaires (0) | Tags : istòria, occitània, tolosa, comuna, dreits, democràcia | Facebook


text:
Que volètz ? Ieu, mas referéncias son las d’autres còps, las d’avant la telaranha planetària e los malhums socials e tiri mas informacions màgerment dels mèdia tradicionals, exagonals o estrangièrs ; pel demai, ensagi de far trabalhar mas neurònas e m’arriba sovent de convocar un rencontre al som amb mon doble per pas córrer coma las fedas a la sal. Coma a l’acostumada, la tempèsta nos arriba dels Estats Units ; non pas los incendis e los delavacis de la còsta oèst mas si ben l’afar de las femnas agarridas…
En 2011, i aguèt un òme politic francés qu’escapèt a las galèras gràcia al drech estatsunidenc e a un compte en banca consequent ; las reaccions, la suspresa passada, s’atudèron e los mèdia parlèron de quicòm mai… Aqueste còp, la borra s’enflamèt del costat de Hollywood dins lo mitan del cinèma e los malhums socials faguèron la rèsta ! Una, puèi doas, puèi tres actritz… faguèron de declaracions a la premsa per dire qu’èran estadas agarridas per un meteire en scèna, un productor o qualqu’un mai de las personalitats qu’avián lo poder de far o de roïnar una carrièra. Un còp la borra alucada, d’autras venguèron lèu lèu alimentar lo fuòc que sautèt en França coma una beluga sauta los pins dins lo pinhadar…
Mas, se sap que lo fuòc crama tot sens far la tria… Aital n’es d’aquela denóncia, salutària de segur, mas que poiriá pausar qualques problèmas. Ja, o vesèm amb las letras mandadas a la premsa per de « people » que s’autoproclaman los « defenseires de la fe vertadièra » d’una faiçon coma sols los Franceses o sabon far ! Ja, ne i a que demandan la retirada de tal o tal tablèu dins un musèu, una exposicion… Deman, perqué pas un libre, un film… ? Perqué pas lo reviscòl d’una « mesa a l’indèx », apanatge de la Glèisa catolica, un còp èra ?
Lo fuòc es totjorn fòl e pas jamai aisit a atudar…
Andriu de Gavaudan


text:
Una trentena de personas se son amassadas dissabte 27 de genièr per la 10ena Dictada Occitana a Gap (05). Aquela dictada, organizada lo meteis jorn dins una cinquantena de vilas, amasa mantunas centenas de personas. La de Gap èra organizada pel Rescontre Gapian e l'I. E. O. dels Aups Espaci Occitan e recampava una trentena de personas vengudas dels diferents cors de lenga de la vila de Gap e de la Calandreta Gapiana. Lo tèxte, preparat pels retirats de la M.G.E.N. parlava de sovenirs d'enfança de la vida a Orcièras.
La Dictada èra seguida d'una proposicion de correccion d'un gostaron e de cançons per l'ensemble dels participants.
Tèxte :
SOVENIRS D’UVERN EN ORCIERA
De neu, dins las annaas quaranta, ne’n cheiá de molons. De còps, de matin, n-i avian d'espessors talas que los escolans dels ameus dels Forests o das Marchas poian pas venir a l’escòla. Per ieu, mai pròchi, coma la chalaa era pas facha, lo paire me portava sus sas espatlas per l-i poire anar.
La rota gròssa de Gap era duberta en jornaa per lo chaça-neu. Dins los ameus se fasiá amb la lielha de bòsc tirassaa per lo muòu e a la pala. Totes los òmes se donàvan man e aquò poiá durar mai qu’un pareu de jorns. Mai la neu nos fasiá de terrens de juec grandasses. Nòstras lielhetas, dos plaças lo mai sovent, èran de bòsc e pron autas. Los patins èran cuberts d’una lamela de ferre per aparar e far mielhs esquilhar. Èran pesantas e aviam ben de mau per las tirassar a la poaa. Dins chasca familha l-i aviá un « òb », (bobsleigh). Era una lielha bassa amb un govern e de frens. Se l-i poiam betre quatre o cinc dessús, ben quichats. Lo prumier menava, lo darrier era de genolhons per poire butar a la partença e dins los alentiments. Totes los autres devian ajuar en se clinant dins los viratges. Mai d'un avian un nom, aqueu dau Joan B-G era la « flecha d'argent ».
Los papàs gaubioses fabricàvan elos-mesme lo bolide familhau. Si que non lo fustiaire dau canton se n’encharjava. Mai onte son passats aquelos engenhs olimpiques ? Sovent après l’escòla, a l’ora que la neu era ben pegaa au sòu, poiam dinc a la crotz dau Caire, sus la rota das Marchas, en tirassant lo bòb. La poaa era longa e las filhas n’profiechàvan per se raprochar dau garçon chausit… Partiam d’un bòn anar, frandiam lo Vilard d’Orciera per achabar als Usclats passant per la rota vielha. Èran moments memorables, qué de viratges mancats e de cabussaas ! Las rotas èran nòstras : ges de circulacion, ges de gravilhs, ges de sau… Foguec qu’après los ans 48-50 que degueriam renonciar au bòb sus las rotas.
Mos prumiers esquís, lo paire los aviá fabricats amb de fraisse. Sensa caras, de segur, s’arrapàvan a las galòchas per una correia de cuer simpleta. Los bastons, las canas coma li disian, èran de bòsc amb de rondelassas !
Los dimarç d’escòla èran consacrats a l’aprendissatge de l’esquí, mesme dau temps de la guerra. La regenta nos menava dins lo prat, darrier lo monument als mòrts e aquí, chascun se despatolhava. Ges de tira-cuòu nimai d'engenhs de damatge, alòrs montaviam sensa ajua e en eschalier per esquichar la neu… Arribats en aut, chaliá devalar ! Aquò s’achabava per lo famós «aplant briançonés», es a dire... sus lo cuòu. Foguec mai tard que los tecnicians inventèron lo derrapatge, la flexion-extencion e autras tancaas de baston !
Ai una fotò, en esquiaire, vers uech ans: gonela*, debàs de lana tricotats per la maire qu’anàvan dinc au dessús dau genolh. Tenian amb de chambalijas* agafaas au famós bombet*. La partia de la cueissa non cuberta, virava au rotge viu, au rotge sorn puei au violet seguent lo temps passat dins la neu !
Lo bombet era un pechon vestit que se metiá entre la chamisa e la combinason. Era de teissut redde, botonat davant, amb doas bretelas. Son ròtle era multiple, de'n prumier, per tenir los rens au chaud, puei coma l’avem vist, per tenir los debas per lo meian das chambalijas e enfin, l-i creirá qui voldrá, per garar las filhetas de tot malur. Per aquò se l-i betiá sus lo davant de medalhas de la Verge dau Laus o de la Saleta.
D’après Rosalina B e Camilha R
*aplant = arrêt; gonela = jupe; bombet = corset; chambalijas = jarretières;


text:
Brain-sur-l'Authion
Brain-sur-l'Authion es una comuna francesa, situada dins lo departament de Maine e Léger e la region dels Païses de Léger .
Somari
Geografia[modificar | modificar la font]
Comuna situada sus Authion Situat a costat d'Angieus,Brain sul Authion es una pichona comuna.
Commune située sur Authion Situé à côté d'Angers,Brain sur l'Authion est une petite commune.
Comunas vesinas[modificar | modificar la font]
Istòria[modificar | modificar la font]
Administracion[modificar | modificar la font]
Demografia[modificar | modificar la font]
Luòcs e monuments[modificar | modificar la font]
Personalitats ligadas amb la comuna[modificar | modificar la font]
Véser tanben[modificar | modificar la font]
Ligams extèrnes[modificar | modificar la font]
Nòtas[modificar | modificar la font]


text:
Polifonias/còrs
La dobla passion pel cant popular e per la question occitanista buta ensem, en l'agost 1999, nòu cantaires amators de las valadas Grana e Estura a se jonher en un grop coral a voses mescladas sota lo nom de Escabòt.
Lo pichòt grop prepausa unicament cançons tiradas da la fòrt granda vena de la tradicion populara occitana, ont pareiçen classics del cant popular d’Òc e pro d’aires de la tradicion mai vièlha, en aranjament polifònic eficaç e temperat.
Energia e passion en un ensem de recenta constitucion, testimòni de l'interés novèl pel cantar coral, un autre exemple original de la presa de consciéncia collectiva de la populacion de las Valadas sus la question occitanista.
http://www.escabot.com - info[aro]escabot[punt]com
Vos cal connectar per poder postar de comentaris.
Concepcion : Aure Séguier, Grafismes : Géraldine Puel


text:
Quand los franceses del XXIen sègle nègan l'impausicion lingüistica, son tanben las meteissas còlhas que al XXIen sègle nègan l'unicitat lingüistica occitana, dins mantunas universitats parisencas.
Atencion soi per servar las diversitats lingüisticas ontologicas a la lenga occitana, mas soi pas pel separatisme linguistic, soi pas engatjat dins lo separatisme lingüistic proromanilhista o yannlahitetista, es enganar lo pòble occitan de portar aquestes messatges politics diferenciadors, destriadors, que re-aparéisson de temps en temps quand lo movement occitan puja en popularitat.
Dins lo libre II Descolonizar l'Istòria d'Occitània, Joan Larzac, p.120 prepausa un tèxte utile. imprimit en 1977, mas encara pron d'actualitat, encara !!
«La França escura
Las estadisticas del Baron Dupin, en 1825, revèlan l'opausicion de doás França : Occitània es la « França escura ». E se comprèn : l'alfabetizacion se i fasiá dins una lenga estrangièra, lo francés.
- « Sus diferents ponches de França ont los estatjants de la campanha párlan un idiòma particular, arriba frequentament que los enfants que seguísson las escòlas primàrias comprenon pas las lecturas que fan en francés » 'Circulària de Salvandy, ministre de l'Instruccion publica, 21-10-1838).
- « Es pas quicòm de rare de rescontrar de dròlles qu'an passat d'annadas a l'escòla per aprene una lenga que ten per eles pas que sons intelligibles » (Inspector de l'Arièja, 1836)
- « Sembla que lo francés soaguèsse de chinés » ( Tarn-e-Garona, 1856 ).
- « Aquela necessitat d'aprene primièr una lenga ont se devon marcar totes los progresses es una dificultat seriosa pel regent » ( Tarn, 1856)
- « Lo patés ... es la lenga mairala ; l'enfant lo parla naturalament ; ressontís de longa a son aurelha. Lo francés es tant val dire proscrit dins las relacions de familha e aquò's amb pena sovent que l'òle del Nòrd pòt arribar a se far entendre. ne resulta que, a la dintrada de l'enfant a l'escòla, lo mèstre aurà pas solament a li far legir lo francés, mas encara a lo li far comprene » ( Moissac )
E poiriam, ambe Armengaut (op.cit., pp. 267, 370, 371) multiplicar los exemples se posàvem dins los arquius departamentals o dins la tièra F17 dels Arquius Nacionals. »
Es evident que fins aquí se pausa jamai la question del separatisme francés per decidir de faiçon universitària e dempuèi París que i a mantunes patueses, la lenga en Occitània es unica e sola pausa problèma al francés e a la seuna impocision ; aquesta tactica de dividir per regnar es ges novèla e quand data del XXIen sègle, es convervatisme istoric francés, sempre quand se sembla una pujada de la demanda d'alfabetizacion arribada tornar.
Mas contunham lo tèxte.
« Es evident qu'aquela deculturacion / acculturacion fargava una raça d'elèits que se'n cresián. L'esperit de competicion trapava son primièr terrens tre l'alfabet : Los autres èran de sauvatges. Lo francés es la lenga dels afars e de la capitada : « Les gens aisés du moins sont Français » ditz Michelet, reprenent l'opausicion de Barèra entre « une nation polie au milieu d'une nation barbare ». Lo francés, aquò's admés, es la lenga cultivada, e se cultivar mancava pas de prestigi, dempuèi los fisiocrates. »
Uèi la mentalitat a pas cambiat quand se parla d'un cicle d'ensenhament de l'occitan, l'orientador pensa "seriós" e pensa que l'occitan es pas la bona via, lo conselh se farà sus l'anglés, pas mai ; e aquò sobretot se la persona es occitanofòna.
Uèi la mentalitat a pas cambiat se parla de culture quand lo budgècte per l'occitan passa a la votacion al CR o al CG, jamai de lenga dins lo budgècte, es politicament incorrècte.
Uèi l'occitan es del passat per fargar ligams transfrontalièrs entre institucions politicas [Euroregion, CTP, etc.] o economicas [aeropòrts, CCI], levat per la populaicons dels militants per una causa politica, ecologistas, caçaires, anti-autorota, anti-MTA, pro-corrida, grope de musicians o prescriptors musicals, mèdias alternatius, anti-TGV a Barcelona...
Tornam al tèxte que contunha sul tèma de la qualitat dels nòstres elegits, causa que a gaire cambiat en Occitània.
« Solide que l'evolucion cap a la re-descobèrta de la lenga d'òc, en cò de l'intelligentzia, tòca pas los nivèls elementaris de l'instruccion publica : « Lo pensum de collègi es aquí, lo d'a genolhons de l'escòla primària es aquí ; las aurelhas d'ases del pensionat e de la sala d'asili son aquí per espinchar al passatge, per frapar d'interdiccion lo malurós vocable vengut parià » (La Fara Alès, mòrt en 1846, tèxte en francés) (1). e segon lo vòt de Grégoire, se se fa encara usatge dels dialèctes, aquò's « per exortar lo pòble a los abandonar ». D'aquò lo pòble n'a ges de besonh, mas per lo que vòl sortir de son trauc, la fresa d'aprene carga de dents de lop. Aquela combativitat dona saique als Rasinhacs occitans una competivitat que los met en bona plaça sul mercat, dels nauts emplècs. E pels professors de letras, metam per un Raynouard vengut secretari perpetual de l'Académie Française, arribats al nivèl pus naut, l'aculturacion pòt venir conoissença de la cultura d'òc, e la fècha de la parabòla s'inversar. Mas pels politicians, la corba se'n vai empetegar a l'asimptòta del poder parisenc sense ne poder jamai sortir, sense se poder jamai assimilar perfèitament, Aital dempuèi Guilhèm de Nogaret en passant per Enric IV (2) - e, jos l'Empèri, per Talleirand, Cambacerés, Sieiès, Chaptal, Darú, Montalivet, Portalís-, los Occitans al poder son totjorn estats encliquetats (3) per la maquina. Coma dirà Tocqueville : « La maja part de los que, en França, párlan contra la centralizacion, vòlon pas, dins lo fons, la destrusir : los unes perqué tenon lo poder, los autres perqué comptan lo possedir ». Sus aquel punt, la Restauracion eireta de la revolucion coma la Revolucion aviá eiretat de la Monarquia. »


text:
8 d’oct. 2013
Jòclong Camelicà de Joan Francés Tisnèr
JÒCLONG de Domenja Lekuona lo dijaus 10 a 2h lo vrèspe e lo dissabte 12 d'octobre a 4h deu vrèspe.
Un rendetz-vos de musica navèth. Un temps mei long e mei en pregondor entà descobrir un repertòri concèpte (com n'i avó pro dens los ans setanta), o un concèrt o tot un disc dens la soa singularitat. Restitucion deus concèptes musicaus dens la lor realitat de composicion, e la creacion deus artistas que la presentam dens la reflexion e la lentor qui las son pròpis.
Camelicà (1995) qu'ei lo títol deu prumèr (de quate) disques en son nom pròpi de Joan Francés Tisnèr. Dens Camelicà qu'explòra los bohets de votz e flabutas mesclats : Mixel Etxekopar e Crestian Vieussens que l'acompanhan. Un disc non trobader mei que'vs dam la possibilitat de saborar de longa ! Bona escota.
Subscriure's a: Comentaris del missatge (Atom)


text:
A coustat de la mostro counsacrado au pintre Léo Lelée pèr lou Musèu Auguste Chabaud fin qu’à la fin de l’estiéu, sarié daumage de pas ana furna dins li loucau dóu Creddo, a dous jit de pèiro dóu Musèu.
Pamens es pas tant facho pèr moustra l’obro de Lelée, aquel artisto de trìo, ben de soun tèms, qu’a despareigu fa setanto an, que de nous congousta emé d’obro que fan tout vèire o legi sus l’auciprès. « En verita s’erian mes en tèsto de prepara uno espausicioun sus lou libre de Gabriéu Boissy, Louange du cyprès »
(Illustra en 1928 per Léo Lelée) que nous dis Miquèu Bouisson, dóu Creddo. « Pièi i’avié tant de doucumen que se sian dit que poudian n’en fa vèire mai, e avèn sourti li libre que nous parlavon d’aquel aubre, simbole mage de Prouvènço ».
Emé li telo de Lelée, vaqui adounc lis obro de Mistral o Delavouët, Galtier, Moucadel o Durand, en lengo nosto, que vènon a l’ajudo di tèlo de Chabaud e de Lelée sus aqueu tèmo.
L’auciprès, aquéu de leva devers lou cèu que rènd mai eisado la mountado dis amo despièi li cementèri, semblo tambèn de longo, quand es en renguiero, mena de counversacioun chuchutejanto emé si fraire… « E noun soulamen au nostre, mai encaro tout alentour de la Mediterragno ounte sistematicamen, es un simbole de reneissènço »
soutoligno Miquèu Bouisson.
Avès que fin qu’à la fin d’estiéu per vous n’en rèndre comte au Centre de Rescontre, d'Estudi e de Difusioun d'Oc
.
Lire aussi : Léo Lelée, pintre mouderne di tradicioun


text:
09/12/2016
Raibe negre 40 per Gilbert Borgés
Desjà lo raibe negre 40 de Gilbert Borgés! Mai ne'n fai, mai ne'n volem legir! Brrr!
°°
Marche. Ai pas la chausida. Lo cardiològue me z’a dich. ‘Laidonc marche. Daus uns còps, fau de la bicicleta. De la bicicleta d’apartament. Ne’n ai mon aise. Deser marche.
Me preisse de me chamjar. Laisse mon ‘bilhament de trabalh au pilòt au mitan de la cosina. M’enquilhe los vestits per marchar. E esser vist de loenh. Vesta rossa fluò. Malinas negras. Bonet negre. Mitas negras. Bendas reverberentas pertot. Fin novembre, vau mielhs se far veire de loenh.
Ceu ròse. Marche viste. Entre sieis e set quilometres a l’ora. Quò davala per començar. En passar au Maine dau Bòst, quauqu’un me ditz « Bonjorn ». Responde « Bonjorn ». Vese deguns. Segurament la Cati.
Contunhe de davalar. A tota bomba. ‘Rieba a la caireforcha en mesme temps qu’una gròssa veitura negra alemanda. Manca me bombar dessus. Nonmas lo temps de sautar sus lo talus.
Monte a drecha. Davale au chasteu. L’ai pas passat qu’una veitura monta en faciá. Tomba una vistessa. Puei una autra. Es en plen fare. Passa tot suau davant me. Veitura alemanda negra. Vese de las bolas de totas las colors me passar davant los uelhs pendent un moment. Deve esperar per poder contunhar.
Ceu violet. Contunhe de davalar. Entre dins lo bòsc. Pus de lum. Bruch de motor darier. Saute sus lo talus. La veitura davala doçament. Tot doçament. De mai en mai doçament. Espere en equilibri sus mon talus. Vire la testa. La veitura se ‘resta. Veitura alemanda. Negra. Demòra un moment entau. Demara e dispareis tot suau dins la davalada.
Nuech negra. Tòrne sus la rota. Preisse lo pas. Fau cinc cents metres. Dos fares en faciá. Tòrne sautar sus lo talus. La veitura ralentis. Ralentis. Se ‘resta davant me. Veitura alemanda negra. Comence de’n aver mon aise. Quilhe lo det dau mitan bien en evidença davant ma figura. Li fau far quauques movaments de naut en bas e de bas en naut. Una vitra se drueba. Nonmas lo temps de veire los dos uelhs dau canon dau fusilh.
Gilbert Borgés
20:28 Publié dans Raibes negres e Istòrias minuta de Gilbert Borgés | Lien permanent | Commentaires (0)
Les commentaires sont fermés.


text:
Utilizaire:SieBot
SieBot is the bot of Siebrand. This bot account is intended to be used with pywikipedia's interwiki.py to resolve and add interwiki links. Please let my master know if I do anything you disagree with.
Aqueste compte es d'un bòt qu'aparten a Siebrand.
Es pas un fals nas, mas puslèu un compte automatic o semiautomatic per far de modificacions repetitivas que serián extremament longas de far manualament.
Administrators : s'aqueste bòt es en flagrant delicte de marrit foncionament o quitament de destruccion d'articles, pregària de lo blocar.


text:
Neuillé
Neuillé es una comuna francesa, situada dins lo departament de Maine e Léger e la region dels Païses de Léger .
Somari
Geografia[modificar | modificar la font]
Aquela comuna angevine se situa en lo costat de Allonnes (Maine-e-Loire), en limit de la vallée de la Loire e del Saumurois. Neuillé Se tròba al sud-es de Longué-Bessonas.
Cette commune angevine se situe dans le canton d'Allonnes (Maine-et-Loire), en limite de la vallée de la Loire et du Saumurois. Neuillé se trouve au sud-est de Longué-Jumelles.
Comunas vesinas[modificar | modificar la font]
Istòria[modificar | modificar la font]
Lo nom de Neuillé (Nulliacus) apparait per las primièras fes en un cartulaire de la Modèl:Ligam sègleModèl:Verificacion sègle. Lo nom, de consonance romaine, se tradusís per un "nòu défrichement".
Le nom de Neuillé (Nulliacus) apparait pour la première fois dans un cartulaire du Modèl:Ligam sègleModèl:Verificacion sègle. Le nom, de consonance romaine, se traduit par un "nouveau défrichement".


text:
Estève èra tot urós e tanben fièr d’aculhir a la bòria de sos grands, Robert e Peireta Luche, elevaires de vacas de raça mirandesa, 11 camaradas de la mairala de la Calandreta Bocona de Leguevin, acompanhats de sa regenta e d’una ajuda mairala. Explicacions en occitan sus las maquinas utilizadas pel trabalh de la bòria, observacion dels vedèls pendent l’alachament per la maire e jòcs questions-responsas retenguèron lor atencion. Aprèp lo repais pres a la taula familiala, contes amb mesa en scèna, cants, ocupèron una partida de la tantossada que s’acabèt per una passejada collectiva en remòrca tractada. Una jornada plan emplenada qu’encantèt pichons e grands./
Adaptacion de l’article de La Dépêche du Midi publicat lo 10/07/2017